als_Latn dik_Latn tur_Latn
Sa i përket numrit të saktë të arabëve që quheshin Muhamed, mes historianëve ka mospajtime
Emri Muhamed nuk ka qenë i njohur mes arabëve dhe në historinë e gjatë të tyre ato nuk i kanë quajtur fëmijët me këtë emër. Kështu ka qenë deri në kohën para lindjes dhe pejgamberisë së Muhamedit a.s, kur disa arab i emërtuan fëmijët e tyre me këtë emër sepse kishin dëgjuar nga të krishterët dhe hebrenjtë se në librat e tyre është paralajmëruar ardhja e pejgamberit të fundit dhe do të quhet Muhamed.
Për këtë arsye, këta arab, djemve të tyre u kishin dhënë emrin Muhamed sepse në mënyrë të fshehtë shpresonin se Allahu fëmijëve të tyre do tu jap nderin e të qenit vulë e të gjithë pejgamberëve. Sa i përket numrit të saktë të arabëve që quheshin Muhamed, mes historianëve ka mospajtime. Nga mendimet më të njohura është mendimi i Kadi Ijadit i cili thotë se numri i tyre ka qenë gjashtë dhe ato janë:
1. Muhammed b. Uhajha b. Xhulah el-Evsi,
2. Muhammed b. Meslema el-Ensari,
3. Muhammed b. Bera el-Bekri,
4. Muhammed b. Sufjan b. Muxhashi,
5. Muhammed b. Humran el-Xhufi,
6. Muhammed b. Huzai es-Sulemi.
Kadi Ijadi thotë se Muhammed b. Sufjan b. Muxhashi ka qenë arabi i parë që i është dhënë emri Muhamed.[1] Është me rëndësi të përmendim se pesë prej atyre që i përmend Kadi Ijadi kanë lindur para Muhamedit a.s, ndërsa Muhamed b. Mesleme ka lindur 12 vjet pas Muhamedit a.s.
Nga ana tjetër historianët e tjerë muslimanë përmendin 15 persona që janë emërtuar me emrin Muhamed. Kështu, Ibn Haxheri i përmend 15[2], ndërsa historiani njohur dhe autori i Sires, Muhamed b. Jusuf Salihi (924 h.g.) i përmend 16. [3] Ibn Haxheri thotë se më i njohur prej tyre (përveç Muhamed b. Mesleme El-Ensarij) është Muhamed b. Adij b. Rebi i cili konsiderohet nga sahabet.[4] Është shumë e rëndësishme të përmendim se asnjëri prej tyre nuk e shpalli veten pejgamber dhe askush nuk i quajti ata si pejgamberë si dhe nuk u pa ndonjë shenjë që do ti mashtronte njerëzit naiv dhe ato të paarsimuarit.
Sa i përket emrit Ahmed, të gjithë dijetarët dhe historianët janë të mendimit se askush para pejgamberit tonë, Muhamedit a.s., nuk është quajtur me atë emër.[5] I pari që u emërtua me emrin Ahmed pas ardhjes së Islamit është Ahmed b. Amr b. Temim, babai i linguistit më të njohur të gjuhës arabe Halil Ibn Ahmed, i cili është lindur në vitin 100 hixhrij.[6] Gjithashtu kemi edhe hadithin e Muhamedit a.s. që transmetohet nga Aliu r.a. ku tregohet se mes gjërave që nuk i janë dhënë askujt tjetër përveç Muhamedit a.s. është edhe ajo se është quajtur me emrin Ahmed.[8]
______________________
[1] Kadi Ijad, Esh-shifa bi tarifi hukukil-Mustafa, 1/230.
[2] Shih: Ibn Haxher, Fethul-Bari, 6/556.
[3] Muhammed b. Jusuf es-Salihi, Subulul-huda ver-reshad, 1/410.
[4] shih: Ibn Haxher, El-Isaba fi temjizis-sahaba, 6/24, br. 7798.
[5] Isa, alejhis-selam, është njëri nga të Dërguarit e Zotit që ka paralajmëruar ardhjen e pejgamberit a.s me emrin Ahmed, Allahu i Madhërishëm thotë: Kujto Kur Isai, I Biri i Merjemes, Tha:O Bijtë e Izraelit, unë jam i dërguari i Allahut tek ju, për t ju vërtetuar Teuratin e shpallur para meje dhe për t ju sjelle lajmin e gëzueshëm për nje te derguar, emri i te cilit eshte Ahmed, qe do te vije pas meje(Surja Es-Saff, ajeti 6).
[6] shih: Iraki, Tarhut-tesrib, 1/24
[8] Ahmed, Musned, 1/98, br. 763, me sened të mirë të transmetuesve.
Përktheu: Arsim Dauti
(Islampress)
als_Latn als_Latn als_Latn crh_Latn crh_Latn fao_Latn cjk_Latn crh_Latn hau_Latn als_Latn als_Latn als_Latn unk als_Latn wol_Latn spa_Latn min_Latn als_Latn hau_Latn als_Latn als_Latn eng_Latn